**Žaliakalnio seniūnija įgyvendindama SVP priemonę 02.05.02.012 Žaliakalnio seniūnijos įtakos stiprinimas skatinant gyventojų bendruomeniškumą vykdė sekančias veiklas:**

***1. Bendruomeninių renginių organizavimas.*** Per einamuosius metus Žaliakalnio seniūnija gerino bendruomeninių renginių organizavimą, ugdė fiziškai aktyvią ir sveiką bendruomenę, organizavo parodas, kultūrinius, sportinius renginius bendruomenei, vykdė šviečiamąsias, prevencines, socialines veiklas.

***Organizuoti renginiai***:

* Lietuvos 100-mečio minėjimo renginiai;
* Lietuvos nepriklausomybės atkūrimo dienos minėjimo renginiai;
* Adolfo Ramanausko – Vanago 100-mečio minėjimo renginiai;
* Užgavėnės Žaliakalnyje;
* Šventė „Joninės kitaip“;
* Senjorų mėnesio renginiai;
* Kalėdinės eglutės įžiebimo šventė;
* Kalėdinis spektaklis ,,Trolių kalėdinis festivalis“, daugiavaikių, mažas pajamas gaunančių šeimų vaikams;
* Seniūnijų sporto žaidynės;
* Prevencinės priemonės su Kauno apskrities pareigūnais;
* Tarptautinės laimės dienos renginys;
* Akcija „Kaunas tvarkosi“;
* Parodos;
* šimtamečių seniūnijos gyventojų sveikinimai, kultūros, meno, sporto srityse pasižymėjusių žmonių, saviveiklinių meno kolektyvų, bendruomeninių organizacijų, švietimo ir ugdymo įstaigų pasveikinimai Jų jubiliejų proga.

***Renginių ir iniciatyvų skaičius – 20***

***Veiklos įgyvendinimui panaudotos lėšos – 2343,49 Eur***

***2. Seniūnijos teritorijos priežiūra.*** Per einamuosius metus Žaliakalnio seniūnija užtikrino ir siekė, kad seniūnijai priskirta teritorija būtų tvarkinga, švari, saugi, tuo tikslu pasitelkė visuomenei naudingos veiklos atlikėjus, bendruomenę, savanorius, organizavo viešųjų teritorijų aplinkos švarinimo talkas, nuolat prižiūrėjo ir organizavo neįtrauktų į nuolatinės priežiūros programą bendrojo naudojimo teritorijų tvarkymą.

***Atlikta:***

* Organizuotas visuomenei naudingos veiklos atlikimas, sudarytos sutartys – 130;
* Sutvarkytų objektų skaičius – 34;
* Organizuota ir atlikti šaligatvio remonto darbai Kanklių g., prie Taikos pr. 2; Zanavykų g. aikštelės remonto darbai; trinkelių remonto darbai aikštelėje prie Savanorių pr. 168; šaligatvio ir suolų remonto darbai prie Aušros g. 42;
* Organizuota ir atliktas laiptų turėklų remontas Partizanų g. 5, atitvarų akliesiems remontas Žemgulio g., skulptūros Karalius ir Karalienė dažymo darbai Vaistinės g.
* Organizuotas lapų, šakų sankaupų išvežimas iš viešųjų erdvių;
* Atlikti vaikų žaidimo aikštelių, krepšinio aikštelės priežiūros ir remonto darbai;
* Pašalinti nelegalūs sąvartynai, gaisro padariniai – 10;
* Organizuota akcija „Kaunas tvarkosi“ – dalyvavo apie 700 bendruomenės narių;
* Organizuotos aplinkos tvarkymo talkos – 8;
* Inicijuotas ant valstybinės žemės stovinčių nelegalių statinių šalinimas – pašalinta 12;
* Patikrinta prekybos kioskų ir paviljonų būklė, išduotos tinkamumo naudoti pažymos – 7;
* Parinktos dviračių stovų įrengimo vietos – įrengta 80 dviračių stovų;
* Įrengtos šunų ekskrementų surinkimo dėžės – 7;
* Sudaryti Žaliakalnio seniūnijos įvažiuojamųjų kelių į gyvenamuosius kvartalus gatvių remonto ir greideriavimo sąrašai;
* Per einamuosius metus teikti siūlymai Savivaldybės administracijos padaliniams dėl atliekų tvarkymo, aplinkos priežiūros, šienavimo, medžių genėjimo ir kirtimo, Sosnovskio barščių naikinimo, lapų ir eglučių surinkimo vietų, kelio ženklų įrengimo – atstatymo, bendrojo naudojimo teritorijų apšvietimo;
* Inicijuotas nenaudojamų, techniškai netvarkingų automobilių šalinimas iš viešų erdvių – pašalinta 10 automobilių;
* Nustatyta apleistų, neprižiūrimų, nenaudojamų pastatų ir žemės sklypų – įspėti savininkai 156/susitvarkė – 136;
* Dalyvauta komisijose ir patikrinimuose – 32;
* Vykdyta statinių techninės priežiūros kontrolė, organizuoti patikrinimai – 125.

***Veiklos įgyvendinimui panaudotos lėšos – 39851,59 Eur***

***3. Gyventojų dalyvavimo vietos savivaldos procese skatinimas.*** Vystė seniūniją, kaip modernų, šiuolaikišką administracinį centrą, plečiantį betarpišką aptarnavimą, orientuotą į klientą, ir skatinantį gyventojų įsitraukimą į vietos savivaldos procesus, tuo tikslu skatino bendruomenę dalyvauti miesto valdyme, savivaldos institucijų sprendimų priėmimo procesuose, skatino gyventojus naudotis e. paslaugomis sudarė ir padėjo organizuoti išplėstines seniūnaičių sueigas, konsultavo projektų vykdytojus, įgyvendinant Nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonę „remti bendruomeninę veiklą savivaldybėse“.

***Atlikta:***

* Organizuotos sueigos, susitikimai, susirinkimai – 11;
* Organizuotas Nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonės „remti bendruomeninę veiklą savivaldybėse“ įgyvendinimas. Priemonės įgyvendinimui Žaliakalnio seniūnijoje skirtos valstybės biudžeto lėšos – 16883 Eur
* Įgyvendintas Kauno Kristaus Prisikėlimo parapijos projektas „Žaliakalnio gyvenamosios bendruomenės savarankiškumo skatinimas“ ir panaudotos valstybės biudžeto lėšos – 10483 Eur;
* Įgyvendintas bendruomenės centro „Žaliakalnio aušra“ projektas „Burti ir vienyti: Žaliakalnio bendruomenės stiprinimas ir sociokultūrinis ugdymas“ ir panaudotos valstybės biudžeto lėšos – 6400 Eur;
* Pateiktas pasiūlymas ir Lietuvos valstybingumo atkūrimo šimtmečio proga Kauno miesto burmistro Jono Vileišio žalvariniu medaliu už nuopelnus įtvirtinant Kauno miesto savivaldą, įgyvendinant pilietines iniciatyvas ir kuriant miesto įvaizdį, apdovanota Žaliakalnio BC „Žaliakalnio aušra“ pirmininkė Regina Markevičienė.

***Priemonei Žaliakalnio seniūnijos įtakos stiprinimas skatinant gyventojų bendruomeniškumą 2018 metais skirtos lėšos – 59900 Eur***

***Įsisavintos lėšos – 42195,08 Eur***

***Nepanaudotos lėšos – 17704,92 Eur***

***2018 metais vykdyta veikla:***

* Gauta gyventojų skundų, prašymų, pasiūlymų – 354;
* Gauta juridinių asmenų raštų – 251;
* Nagrinėti gyventojų, įmonių, įstaigų ir organizacijų prašymai, skundai, pasiūlymai ir priimti sprendimai – 833;
* Faktinę padėtį patvirtinančių dokumentų išdavimas – 22;
* Parengti veiklos dokumentai, aktai, protokolai – 222;
* Parengti seniūno įsakymai veiklos klausimais – 4;
* Išduota pažymų apie šeimos sudėtį ir gyvenamąją vietą – 1847;
* Deklaruota asmenų gyvenamoji vieta – 1236;
* Deklaruotas asmenų išvykimas iš LR – 121;
* Priimta sprendimų dėl deklaravimo duomenų keitimo, taisymo ir naikinimo – 127;
* Įtraukta į GVNA apskaitą – 127;
* Išduota pažymų apie įtraukimą į GVNA apskaitą – 98;
* Naudojantis e. paslaugomis gauti ir įvykdyti prašymai – 218;
* Atlikta notarinių veiksmų – 146;
* Išduota gyventojų charakteristikų – 13;
* Bendradarbiauta su Labdaros ir paramos fondu „Maisto bankas“, organizuojant socialines akcijas –6;
* Pateikta informacinių straipsnių seniūnijos internetinėje svetainėje – 143;
* Parengta ir struktūriniame padalinyje registruota dokumentų – 5014.

***Viešosios tvarkos palaikymas:***

* 2018 metais, rūpinantis gyventojų saugumu ir saugia gyvenamąja aplinka kartu su Žaliakalnio bei Centro policijos komisariatais, Kauno apskr. bendruomenės pareigūnais, bendruomenių centrais, Žaliakalnio seniūnaičiais buvo vykdoma:
* Su Kauno apskrities bendruomenės pareigūnais dalyvauta prevencinėje priemonėje Žaliakalnio turgavietėje „Atsargiai padirbti eurai“;
* Su Kauno apskrities bendruomenės pareigūnais dalyvauta prevencinėje priemonėje „Gyventojau, tinkamai pasirūpink savo būsto apsauga“;
* Su Kauno apskrities bendruomenės pareigūnais bendradarbiauta organizuojant renginį KTU inžinerijos licėjuje „Atostogauk vasarą saugiai!“;
* kartu su bendruomenės pareigūnais, seniūnaičiais dalyvauta reiduose dėl namų valdose įrengtų nelegalių sąvartynų likvidavimo, dėl buitinių konfliktų sprendimo;
* vykdant smurto prevenciją, kartu su Vaiko teisių apsaugos skyriaus ir Socialinių paslaugų centro darbuotojais lankytasi probleminėse, socialinės rizikos šeimose, dalyvauta svarstymuose, komisijose, siekiant užtikrinti saugią aplinką šiose šeimose gyvenantiems vaikams bei namiškiams, patiriantiems smurtą artimoje aplinkoje;
* Suorganizuoti 5 susitikimai – aptarimai su Kauno apskrities bendruomenės pareigūnais;
* Organizuotos daiktų ženklinimo akcijos.

Seniūnas Bronius Girdauskas